1922 թվականի դեկտեմբերի 22-ին, Մոսկվայում տեղի ունեցած կոնֆերանսի ժամանակ, ՌԽՖՍՀ-ի, Ուկրաինական ԽՍՀ-ի, Բելառուսական ԽՍՀ-ի և ԱԽՖՍՀ-ի պատվիրակությունների միջև ստորագրվեց պայմանագիր` ԽՍՀՄ կազմավորման վերաբերյալ (տես ԽՍՀՄ կազմավորում): Այդ փաստաթուղթը հաստատվեց 1922 թվականի դեկտեմբերի 30-ին, խորհուրդների 1-ին համամիութենական համագումարի ժամանակ և ստորագրվեց պատվիրակությունների առաջնորդների կողմից: Նշված ամսաթիվն էլ հանդիսանում է ԽՍՀՄ կազմավորման ամսաթիվը, չնայած այն հանգամանքին, որ ԽՍՀՄ ժողովրդական կոմիսարների խորհուրդը (կառավարությունը) և նարկոմատները (նախարարությունները) ստեղծվել են միայն 1923 թվականի հուլիսի 6-ին: